Ich wene mir liebe geſchehē wile
Ich wene mir liebe geſchehē wil·
min h̾ze hebet ſich ze ſpil·
ze froͤiden ſwinget ſich min mv̊t·
als der valke in flvge tv̊t·
vn̄ der are in ſweime·
io lies ich frúnde daheime·
wol mich vinde ich die·
wol geſv̄t als ich ſi lie·
vil gv̊t iſt dc weſen bi ir
h̾re got geſtatte mir·
dc ich ſi ſehē mvͤſſe·
vn̄ alle ir ſoꝛge buͤſſe·
ob ſi in deheinē ſoꝛgē  ſi·
das ich ir die ringe vn̄ ſi mir die mine da bi·
ſo mvgen wir froͤide nieſſen·
o wol mich danne langer naht wie kvnde mich verdꝛieſſen·

Deutsche Philologie
Deutschland
12. Jahrhundert
Mittelhochdeutsch
Versdichtung
Codex Manesse